**Tallinna tn 24 katastriüksuse ja lähiala detailplaneeringu avalikul väljapanekul esitatud arvamused ja vallavalitsuse seisukohad**

|  |  |
| --- | --- |
| **Arvamuse esitaja ja arvamuse sisu** | **Vallavalitsuse seisukoht** |
| **Transpordiamet 03.01.2025 kiri nr 7.2-2/25/25855-5 (reg nr 7-1/14-2)** |
| Olete teavitanud Transpordiametit Viljandi maakonna Põhja-Sakala valla Suure-Jaani linna Tallinna tn 24 katastriüksuse (katastritunnus 76001:001:0009) detailplaneeringu (edaspidi planeering) eelnõu avalikust väljapanekust 2.01.2025-31.01.2025. Planeeringu eesmärgiks on kaaluda võimalusi Tallinna tn 24 katastriüksusel asuva vana koolimaja laiendamiseks/rekonstrueerimiseks kaasaegset õpikeskkonda pakkuvaks tänapäevaseks õppehooneks/hooneteks ja planeeringualal turvalise keskkonna loomiseks. Planeeringuala suurus on ligikaudu 1,7 ha. Andsime seisukohad planeeringu koostamiseks 03.01.2024 kirjaga nr 7.2-2/24/25855-2 (edaspidi seisukohad). Olles planeeringu eelnõuga tutvunud ning lähtudes planeerimisseaduse (PlanS) § 127 lg 1 ja ehitusseadustiku § 70 lõigetest 1-3 (EhS) palume planeeringut täiendada ja korrigeerida järgnevate märkuste alusel. **1**. Arvestada seisukohtade punktis 3 toodud nõudega kanda joonisele tee kaitsevöönd. **2.** Avalikul väljapanekul olevast eelnõust ei selgu: **2.1.** kas on arvestatud seisukohtade punktis 4 toodud nõudega, et riigitee kaitsevööndisse hooneid (hoonestusala) mitte kavandada; **2.2.** kuidas on lahendatud parkimine kinnistul, ainult riigitee ääres olevast kuuest parkimiskohast jääb väheks. Kui ei ole võimalik esitada täpseid lahendusi krundisiseste parkimiskohtade osas – põhjusel, et soovitakse koostada võimalikult paindlik planeering, mis sobib arhitektuurivõistluse alusdokumendiks – tuleb planeeringus kirjeldada, mitu parkimiskohta on vaja lahendada Tallinna tn 24 katastriüksusel ning vajadusel lisada muud nõuded parklate rajamiseks. **3.** Arvestada seisukohtade punktis 8 toodud nõudega planeeringus näidata ristmiku nähtavuskolmnurgad. **4.** Seletuskirja osas 2.4 Liikluskorralduse põhimõtted selgemalt eraldada, milline on olemasolev olukord ja milline planeeritav lahendus. Kuna eelnõu järgi antakse tehnovõrkude lahendus edasise planeerimise/projekteerimise käigus, ei saa me hinnata tehnovõrkude ning nendest tulenevate kujade ja kaitsevööndite mõju riigitee toimivusele ja ohutusele. | **1.** Arvestatakse.Tee kaitsevöönd kantakse joonisele.**2.1.** Nõudega on arvestatud, riigitee kaitsevööndisse hooneid ei kavandata.**2.2.** Arvestatakse. Planeeringus näidatakse vajalik parkimiskohtade arv, krundisiseste parkimiskohtade võimalik asukoht ja nõuded parklate rajamiseks.**3.** Arvestatakse. Joonistele kantakse ja seletuskirjas kirjeldatakse nähtavuskolmnurgad vastavalt „Tee projekteerimise normide“ lisa 2 joonisele 8. Nähtavusalas ei tohi paikneda nähtavust piiravaid takistusi. Vajadusel näha ette metsa, võsa, heki, aia vms rajatise likvideerimine.**4.** Arvestatakse. Seletuskirja ptk-s 2.4 eraldatakse olemasolev olukord ja planeeritav lahendus. Tehnovõrkude ja nendest tulenevate kujade ja kaitsevööndite mõju hinnangut riigitee toimivusele ja ohutusele küsitakse Transpordiametilt edasise planeerimise/projekteerimise käigus. |